HeTree/MevakerConcSen huggingface dataset:
עוד נקבע בחוק שמנהל הבטיחות רשאי להורות לבעל מִתקן גז או למחזיק במתקן כזה להכין למתקן תכנית בטיחות לפי הנחיות ובמסגרת לוח הזמנים שיקבע המנהל.
המשרד הודיע למשרד מבקר המדינה במרץ 2013 שמנהל הבטיחות "פועל לגיבוש תקנות רישוי מתקנים ביחד עם נוהל חדש מסודר לרישוי מתקנים לסוגיהם", וכי "עד לגיבוש התקנות והנוהל לרישוי מתקנים, פועל המנהל לפי נוהל זמני הידוע לספקי הגז".
יצוין, כי מבקר המדינה קבע בדוח 53ב17" , בין השאר, כי על המשרד ]משרד האנרגיה [ ליזום ולקדם, בהקדם האפשרי, חקיקת משנ ה בתחום בטיחות הגז, ואין להמתין עוד " (ההדגשה במקור).
כאמור, בהחלטת הוועדה לענייני ביקורת המדינה מאפריל 2003 נקבע, בין השאר, כי משרד התשתיות הלאומיות יכין תכנית מקיפה ומפורטת להיערכותו לתיקון הליקויים בתחום פיקוח ואכיפה על בטיחות הגז שעליהם הצביע מבקר המדי נה בדוח 53 ,ב.
הכנסת קיבלה כאמור החלטה במרץ 2004 לקרוא למשרד התשתיות הלאומיות ליזום ולקדם חקיקת משנה בתחום הבטיחות בגז.
16 על פי התוספת הראשונה של חוק הגז, מתקן גז לצריכה עצמית מוגדר מתקן שקיבולתו נמוכה מ- 10 טון גזבאזור מגורים או נמוכה מ -20 טון גז באזורי תעשייה או חקלאות (להלן - מתקן גז לצריכה עצמית).
משרד האנרגיה והמים 237 .
למרות זאת, משרד האנרגיה לא השלים עד מועד סיום הביקורת את כתיבת התקנות והנהלים החדשים לרישוי מתקנים בנושאים האלה: מתן היתרים, ובכלל זה קביעת ההליכים הדרושים לקבלת היתרים ואישורים לצוברי גז 18 , למתקנים למילוי גז ולתחנות תדלוק בגפ"ם; גיבוש נהלים למתן אישורים למחסני גפ "ם ולמחסני עזר הכלולים בהגדרת מתקן גז.
משרד מבקר המדינה מעיר כי עובדה זו הקשתה על מנהל הבטיחות, ועל אגף הבטיחות, לבצע פעולות פיקוח ובקרה על בטיחות מערך הגפ"ם במשק19 .
צוברי גפ"ם : על פי נתוני המשרד, במועד סיום הביקורת (נובמבר 2012 ) היו כ- 106 .
צוברי גז שאינם לצריכה עצמית באתרים שונים בארץ 97 מהצוברים קיבלו היתר לצמיתות ממנהל הבטיחות הקודם, ותשעת הנותרים קיבלו היתר לשלוש שנים ממנהל הבטיחות הנוכחי.
כל ההיתרים ניתנו אחרי שספקי הגז שהקימו אותם או שסיפקו להם גפ"ם היו אמורים להגיש למנהל הבטיחות - הקודם או הנוכחי - את המסמכים האלה: היתר בנייה, רישיון עסק, אישור על תקינות סידורי הכבאות מרשות הכבאות, היתר רעלים, אישור של משרד התמ"ת, אישור של מעבדה מוסמכת או של מעבדה מאושרת ואישור של מתכנן גפ "ם (להלן - האישורים).
בביקורת נמצא כי בתיקיהם של שבעה מתוך תשעת צוברי הגז שאישר מנהל הבטיחות הנוכחי חסרו חלק מהאישורים.
משרד האנרגיה הודיע למשרד מבקר המדינה במרץ 2013 כי מנהל הבטיחות יבחן את מציאות האישורים ואת תוקפם בתיקי הבקשות של כל אחד מ -106 הצוברים וידרוש על פי הצורך השלמה ועדכון, בכפוף למשאבים שיעמדו לרשותו.
עוד הודיע משרד האנרגיה שמנהל הבטיחות פועל לבטל היתרים שניתנו לצמיתות ולהכניסם למערך חידושים לתקופה קצובה כפי שייקבע בתזכיר הצעת חוק הגז, הנמצא בע יצומו של הליך חקיקה.
מנהל הבטיחות הודיע למשרד מבקר המדינה במרץ 2013 ]או[ , כי "ככלל, צודק המבקר לעניין בדיקת רישיון עסק היתר בניה שלא הוקפד בעבר על הימצאותם.
לאור הערת המבקר הנושא הוסדר בנהלים החדשים ומיושם".
בתקנות רישוי עסקים נקבע כי "לא תיתן רשות רישו אלא אם כן מפקח ]עסק[ י רישיון עבודה[20] אישר את המיתקן".
יצוין שעל פי תקנות התכנון והבנייה, לפני קבלת היתר בנייה יש לקבל אישור ממפקח עבודה כדי להתקין כל מכל גז נייח, גם אם הוא משמש לצריכה עצמית.
משרד מבקר המדינה העלה כי במועד סיום הביקורת לא נכללה בנוהלי משרד התמ"ת דרישה שספקי הגז יציגו למפקח רישיון ספק גז והיתר רעלים כתנאי לקבלת אישורו.
18 צובר גז הוא אתר המכיל מכל גז נייח אחד לפחות המספק גז לצרכני הגז או המספק גז למתקני מילוי הגז (כגון מילוי מכלי גז מיטלטלים או מילוי מכליות להובלת גז).
19 דוח שנתי47 ', עמ 686-687 .
20 , התש"ל]נוסח חדש[ כמשמעותו בפקודת הבטיחות בעבודה- 1970.
לדעת משרד מבקר המדינה, על משרד התמ"ת לעגן בנהליו את תפקידם של מפקחי העבודה לוודא, בטרם מתן האישור, שהמבקש פועל על פי רישיון ספק גז ועל פי היתר רעלים, כדי להבטיח שרישיון עסק של מתקן גז והיתר לפי חוק התכנון והבנייה יינתנו אך ורק לגופים העוסקים בגפ"ם לפי הוראות חוק הגז ולפי הוראות חוק החומרים המסוכנים.
מתן רישיונות על ידי מנהל הבטיחות לעסוק בעבודות גז הטעונות רישוי תכלית הוראותיו של חוק הגז בעניין מתן רישיון לעיסוק בעבודת גז היא להבטיח שלא יוענק רישיון למי שאינו ראוי לקבלו.
: קבלת מידע מהמרשם הפלילי בחוק הגז נקבעו התנאים למתן רישיון לעסוק בעבודת גז, ובכללם התנאי שהמבקש "לא הורשע בעבירה שיש בה, בנסיבות הענין, כדי לפסול אותו מעיסוק בעבודת גז".
בביקורת הקודמת של משרד מבקר המדי נה משנת 2002 צוין כי ניתן להתנות רישיונו של עוסק, עד תום ההליכים כאשר תלויים ועומדים נגדו הליכים בשל עבירה שיש בה בנסיבות העניין לפסול אותו מן העיסוק הנקוב ברישיון.
כן נקבע כי למנהל יש סמכות לבטל רישיון אם עוסק בגז הורשע בעבירה, שהיה בה, בנסיבות העניין, כדי לפסול אותו מלקבל רישיון.
בהיעדר תקנות וכתוצאה מכך - בהיעדר רישיונות, לא היה בידי המשרד אפשרות ליישם את הוראות החוק, ולהשתמש בסמכויות שנקבעו בו, גם כאשר מוגש כתב אישום נגד עוסק בגז והוא מורשע בביצוע העבירה, אף אם זו עבירה חמורה.
בעקבות דוח שנתי 53 ב של מבק ר המדינה, הותקנו תקנות הגז (בטיחות ורישוי) (רישוי העוסקים בעבודות גפ"מ), התשס"ו- 2006 (להלן- תקנות הרישוי).
בתקנות הרישוי נקבע כי על מבקש רישיון או חידוש רישיון לצרף לבקשתו הסכמה למסירת מידע הנוגע לו מהמרשם הפלילי, על פי חוק המרשם הפלילי ותקנת השבים, התשמ"א- 1981 .
לפי נתוני המשרד, במועד סיום הביקורת בנובמבר 2012 היו כ - 1,250 בעלי רישיונות לעבודות גז.
מבדיקה אקראית של 47 תיקי בקשות לעסוק בעבודות גפ"ם הטעונות רישוי עולה שבשום תיק אין אסמכתה לכך שמנהל הבטיחות או ממונה מטעמו ביקשו מידע מהמרשם הפלילי על מבקשי הרי שיון, אף שבתיקים אלו נמצאו הסכמותיהם של המבקשים למסירת מידע זה עליהם.
משרד האנרגיה הודיע למשרד מבקר המדינה במרץ 2013 , שהוא "כבר פעל לתיקון השיטה לפיה נהג עד כה ובה הסתמך על הצהרת המבקש לעניין כשירותו לקבל רישיון.
דהיינו היעדר רישום פלילי".
כמו כן הוא הודיע כי בעקבות הביקורת הנהיג מנהל הבטיחות נוהל, ולפיו על המבקש "להמציא בעצמו את האישור בדבר העדר רישום פלילי כחלק מדרישות הבקשה".
: בחינת מידע מן המשטרה בחוק הגז נקבע כי "בבואו להחליט בדבר מתן בחשבון שיקולים הנוגעים ל]הבטיחות[ רשיון לפי סעיף זה, יביא מנהלשלום הציבור ובטחונו, לאחר שקיבל חוות דעת ממשטרת ישראל או מגורמים מוסמכים אחרים, לפי העניין".
עוד נקבע בחוק כי מנהל הבטיחות רשאי לבטל רישיון או לסרב לחדשו, בין היתר, אם ניתן לבעל הרישיון על סמך מידע כוזב או מטעה.
כן רשאי המנהל להתלות את רישיונו של אדם, אם תלויים ועומדים נגדו הליכים בשל עברה לפי החוק או לפי כל חיקוק אחר שיש בה, בנסיבות העניין, כדי לפסול אותו מעיסוק נושא הרישיון, עד סיום ההליכים.
משרד האנרגיה והמים 239 .
במאי 2009 העבירה משטרת ישראל למנהל אגף הבטיחות דאז רשימה שמית של53 מתקיני גפ"ם (טכנאים) ברמה 1 , שעל פי ממצאי חקירת ה קיבלו אישורי ותק פיקטיביים, ואלה לכאורה שימשו אותם בקבלת רישיונות עבודה בגפ"ם (להלן - 53 המתקינים).
עוד העבירה המשטרה למנהל האגף רשימה של שמונה מתקיני גפ"ם ברמה 2 אשר לכאורה חתמו על אישורי ותק פיקטיביים אף שלא פיקחו פיקוח כלשהו על המועמדים ואת כמה מהם כלל לא הכירו.
בפניית המשטרה אל משרד האנרגיה צוין כי הרשימות מועברות אליו כדי לאפשר לו לשקול התליה או ביטול של רישיונות מתקיני גפ"ם שנכללו בהן.
משרד מבקר המדינה העלה כי מנהל הבטיחות לא השתמש בסמכותו לפי החוק ולא בחן בתוך פרק זמן סביר ממועד קבלת המידע מן המשטרה אם יש מקום להתלות או לבטל את הרישיונות האלה.
לא זו אף זו, מנהל הבטיחות האריך בחודשים יוני-ספטמבר 2010 את רישיונותיהם של חמישה מתקיני גפ"ם ברמה 2 שהופיעו ברשימה (להלן - חמשת המתקינים) בשלוש שנים נוספות, וביוני 2011 האריך לפרק זמן זהה את רישיונו של עוד מתקין גפ"ם ברמה 2 שנכלל ברשימה (להלן - המתקין הנוסף).
ממסמכי המשרד עולה כי רק בנובמבר 2011 - בחלוף שנתיים וחצי מקבלת המידע מן המשטרה ואחרי שהוגשו כתבי אישום נגד חמשת המתקינים - שוקל מכוח סמכותי על פי סעיף ]אני[" :הודיע להם מנהל הבטיחות 17 .
(ג) לחוק הגז להתלות את רישיונך לעסוק בעבודת גפ "ם עד לסיום ההליכים נגדך", וביקש את תגובותיהם בכתב.
עד מועד סיום הביקורת, נובמבר 2012 , לא עמד משרד האנרגיה על קבלת תגובותיהם של חמשת המתקינים, ויצוין שרישיונם עדיין בתוקף גם לאחר מועד סיום הביקורת.
מנהל הבטיחות לא כתב מכתב התראה דומה למתקין הנוסף.
משרד מבקר המדינה מעיר למנהל הבטיחות על כי לא עמד על קבלת תגובותיהם של חמשת המתקינים בתוך הזמן הסביר ועל מיצוי ההליך.
מן הראוי שיפעל למיצוי ההליך המינהלי לבחינת זכאותם של הטכנאים להמשיך ולפעול על פי רישיונם.
בתוך כך עליו למצות את סמכויותיו החוקיות, לרבות בדיקה אם המשך עיסוקם בעבודות גפ"ם עלול לסכן חיי אדם ורכוש.
משרד מבקר המדינה גם העלה בנוגע ל -53 המתקינים שנכללו ברשימת המשטרה, שמנהל הבטיחות לא בחן כלל - בעקבות המידע שמסרה המשטרה וכמתחייב מסמכותו על פי החוק - אם יש מקום להתלות או לבטל את רישיונו של מי מהם.
לא זו אף זו, מינואר 2010 ועד מאי 2012 הוא האריך את רישיונותיהם של תשעה מתוכם בשלוש שנים נוספות.
משרד האנרגיה הסביר למשרד מבקר המדינה במרץ 2013 כי "בחינה של כל53 המתקינים תיעשה עם סיום ההליך המשפטי נגד הטכנאים שהוגש נגדם כתב אישום ובה תאם לתוצאות המשפט, כאשר יתקבל עדכון ממשטרת ישראל בעניין".
משרד האנרגיה גם הסביר כי מנהל הבטיחות לא פתח בהליך של התליית רישיון נגד מי שלא הוגש נגדו כתב אישום.
משרד מבקר המדינה מעיר למשרד האנרגיה, שגישתו מצמצמת מאוד את סמכותו המינהלית של מנהל הבטיחות לבטל רישיון, לסרב לחדשו או להתלותו.
עוד מעיר משרד מבקר המדינה שהסמכות המוקנית למנהל הבטיחות בסעיף 17 לחוק הגז אינה מותנית בהרשעה בדין ואף לא בהגשת כתב אישום, ולכן אין מקום להתנות את מימושה של סמכות זו בהתקיימם.
משרד מבקר המדינה אף מוסיף שתכלית הסמכות המינהלית בעניין זה היא לתת למנהל כלים מינהליים שיש בהם כדי למנוע את העיסוק בעבודות גפ"ם ממי שאינם ראויים או שאינם כשירים, ומן הראוי שסמכות זו תופעל על פי הצורך.
: ) אישור ניסיון בעבודה (התמחות בתקנות הרישוי נדרש מבקש רישיון, בין השאר, לצרף לבקשתו אישור התמחות; למתקין גפ"ם ברמה 1 נדרשת התמחות של חצי שנה לפחות בפיקוחו של מתקין גפ"ם ברמה 2 , ולמתקין גפ"ם ברמה 2 נדרשת התמחות של שנתיים לפחות כמתקין גפ"ם ברמה 1 .
בתקנות גם נקבע כי לצורך חידוש רישיון יש לצרף הצהרה בכתב שהמבקש עסק בפועל בעבודות גז בתקופת הרישיון.
משרד האנרגיה הודיע למשרד מבקר המדינה במרץ 2013 כי תקנות העוסקים בגפ"ם נבחנות כעת מחדש (להלן - ]גפ"ם[ הרוויזיה) בשיתוף משרד התמ"ת, וכי "המבקשים לקבל רישיון מתכנן נדרשים להמציא אישורים בדבר הידע והניסיון שלהם מהמהנדס הראשי של הארגון שבו הם עובדים ואכן הם מציגים אישורים אלו".
משרד מבקר המדינה העלה מבדיקת 47 תיקיהם של מבקשי הרישיונות שמנהל הבטיחות אישר את בקשותיהם, שרובם היו שכירים וצירפו אישורי התמחות ממעסיקיהם, ומבקשי רישיון עצמאים צירפו בדרך כלל הצהרה על התמחותם בחתימתם, וכמה מהם אף צירפו תצהיר.
עוד עלה מבדיקת אישורי המע סיקים בנוגע להתמחות השכירים, שבאישורים לא פורטו היקף המשרה והיקף שעות העבודה של מבקש הרישיון בתקופת התמחותו, ולא צוינו עבודותיו בתקופות ההתמחות השונות.
יצוין שבתקנות המשרד ובנהליו לא נקבע מה הפירוט הנדרש באותם אישורי התמחות.
עוד יצוין, כי מנהל הבטיחות יכול היה להשתמש בסמכות שניתנה לו בתקנות, ולדרוש "ממבקש הרישיון ומהמאמן ביאורים בקשר למסמכים.
ופרטים נוספים, בין בעל פה ובין בכתב, לצורך החלטה בבקשה".
במרץ 2008 החליטו נציגי משרד האנרגיה ומשרד התמ"ת, שמאותו מועד ירכזו יחידות הבחינות מטעם האגף להכשרה ולפיתוח כוח אדם (להלן - אגף ההכשרה), הפועלות במחוזות התמ"ת על פי תקנות הרישוי, את אישורי הוותק של המועמדים לבחינות מתקיני הגפ"ם על רמותיהן השונות וישלחו אותם למשרד האנרגיה.
משרד האנרגיה יהיה הממונה על אישור העמידה בתנאי הוותק כתנאי לאישור ההגשה לבחינות.
מנוהל משרד התמ"ת, שעודכן באוגוסט 2011 , עולה בין השאר כי "יש להציג אישורי ותק מקצועי רק מחברות גז מוכרות.
היה ואישור אינו מחברת גז מוכרת על המועמד לצרף פרופיל חברה מטעם המעסיק וזיקת עבודתו לגפ"ם, כמו כן יש לצרף תעודת עוסק מורשה".
משרד מבקר המדינה מעיר למנהל הבטיחות שבמשרד האנרגיה ולאגף ההכשרה שבמשרד התמ"ת, שלנוכח החשש מאירועי גפ"ם - העלולים להיגרם מעבודה לא מקצועית של בעלי רישיון לא מיומנים דיים בתחום הגפ"ם - עליהם לבחון ולקבוע במסגרת הרוויזיה נוסח מחייב של אישורי ההתמחות והוותק שמגישים המועמדים המבקשים רישיון; כמו כן עליהם לדרוש פירוט של היקף המשרה ושל היקף שעות העבודה בתקופת ההתמחות והוותק ופירוט של סוגי העבודות שבהם עסק המתמחה בתקופות התמחותו.
: בדיקת הליך מתן הרישיון או חידושו בבדיקת 47 תיקי בקשה למתן הרישיון או לחידושו העלה משרד מבקר המדינה, כי ב-34 מהם אישר מנהל הבטיחות מתן רישיונות אף שלא היו בתיקים כל המסמכים כנדרש בתקנות הרישוי, ובהם תעודת מתקין גז או אישור או רישיון אחר לביצוע עבודת גז שניתן על פי דין; הסכמת המבקש למסירת מידע מהמרשם הפלילי הנוגע לו; אישור על כיסוי ביטוחי לתחום עיסוקו של המבקש מחברת הביטוח שלו או של מעסיקו; אישור התמחות.
עוד העלה משרד מבקר המדינה כי (א) ב-20 מהתיקים לא היו הבקשה האחרונה, לרבות המסמכים והאישורים הנדרשים; (ב) ב -10 ;תיקים אחרים לא נמצאה הצהרת המבקש כי עסק בפועל בעבודות גפ"ם בתקופת הרישיון (ג) ב-3 מהם היה רק טופס בקשה עם הסכמה למסירת מידע מהמרשם הפלילי, וחסרו בהם משרד האנרגיה והמים 241 .
שאר המסמכים והאישורים הנדרשים.
ב-14 תיקים נרשם בטופסי המשרד שחסרים אישורים ומסמכים כנדרש, ובכל זאת אישר מנהל הבטיחות את מתן הרישיון או את חידושו.
משרד מבקר המדינה העיר למנהל הבטיחות שבמתן רישיונות לעיסוק בעבודות גז או בחידושם בלי להקפיד על קבלת כל המסמכים הנדרשים בתקנות לשם בדיקתם, נפגעה תכלית הרישוי: להגביל את העיסוק בעבודות גז רק למי שכשירותם לכך הוכחה למנהל הבטיחות.
אגף פיקוח ובטיחות במשרד האנרגיה 1.
שלמות הנתונים ומהימנותם : אגף הבטיחות אמור לפקח על מערך הגפ "ם ולאכוף את החוקים הנוגעים לבטיחותו.
מנתוני המשרד עולה שמתחילת ינואר 2008 ועד סוף יוני 2012 התרחשו כ-210 אירועי גפ"ם.
רובם נבעו מדליפות גז שמקורן ברשלנות, מבלאי של ציוד ומפגיעה שלא בזדון בתשתיות גז.
חלק מדליפות הגז הללו הסתיימו בפיצוצים, ואלה גבו חיי אדם והסבו נזקים כבדים לרכוש.
יצוין כי מידע מאירועים אלה משמש את אגף הבטיחות לחקירת האירועים ולסיוע בגילוי הגורמים להם, ובמידת הצורך אף להגשת כתבי אישום נגד גורמים אלה.
מידע זה אף תורם להמשך פעולות הפיקוח, הבקרה והמעקב שמבצע האגף.
משרד מבקר המדינה העלה כי לאגף אין נתונים מפורטים על 175 אירועים שהתרחשו בשנים 2008 -2011 ; בין היתר חסרים הפרטים האלה: מספר התיק שנפתח לאירוע; הגדרת האירוע; שם החוקר או המפקח שטיפל בו; בדיקות השלמה שנדרשו לטיפול בו; ממצאי המעקב.
מנתוני הרשות הארצית לכבאות והצלה שקיבל משרד מבקר המדינה עולה כי משנת 2009 עד סוף 2012 אירעו כ- 8,785 אירועי גפ"ם לפחות 21 , וכי בשנת 2012 בלבד התרחשו 4,752 אירועים.
לפי נתוני האגף, לעומת זאת, אירעו באותה תקופה רק כ-192 .
אירועי גפ"ם משרד האנרגיה הסביר למשרד מבקר המדינה בפברואר 2013 , שהגדרותיו בנוגע לאירועי גפ"ם שונות מהגדרות הרשות, וכי עובדי אגף הבטיחות מקבלים דיווח על אירועי גפ"ם ממוקד המשרד להגנ"ס, מחברות הגז ומאמצעי התקשורת.
הרשות הסבירה למשרד מבקר המדינה באותה העת, שהיא מדווחת למשרד האנרגיה על אירועי פיצוץ נפחי ועל אירועי גפ "ם מסוכנים אחרים (כגון דליפת גז בחדר גז או מכוורת גז), אך לא על כל אירועי הגפ"ם.
עוד הסבירה הרשות כי משנת 2012 מפעיל מערך הכבאות ברשות מערכת ממוחשבת לשליטה ולבקרה.
21 הרשות הגדירה כ -200 מהם אירועים בדרגה 4 , דרגת הסיכון הגבוהה ביותר באירועי גפ "ם, הניתנת במקרים של דליפות גז מצובר גז; עוד כ-117 אירועים דורגו בדרגה3 , הניתנת במקרים של דליפת גז בחדר גז או מכוורת גז.
משרד מבקר המדינה מעיר למשרד האנרגיה שהגדרותיו לאירועי גפ"ם לפי נהליו זהות לאלו של הרשות, ולא היה מקום לפער בין הדיווחים.
משרד מבקר המדינה העיר לרשות כי עליה לדווח למשרד האנרגיה על כל אירועי הגפ"ם כדי שהוא יוכל לחקור את נסיבות האירועים, לנקוט פעולות תיקון ואכיפה בעקבות מחדלי בטיחות ולשפר את סדרי הפיקוח, הבקרה והאכיפה ואת היערכותו למניעת אירועים כאלו בעתיד.
לדעת משרד מבקר המדינה, על משרד האנרגיה ועל הרשות לגבש יחד נוהל רישום ודיווח על כל אירוע גפ"ם כדי שיהיה אפשר לחקרו ולהפיק לקחים ממנו.
נוהל זה יאפשר גם לאתר ספקי גז פירטיים ולהפסיק את פעילותם.
במועד סיום הביקורת הועלה שאגף הבטיחות פועל ללא נהלים מאושרים ותקפים בנושא הבדיקות (סוגיהן ותדירותן) שעליו לעשות בסניפים של ספקי הגז ובסוכנויות הגז, במתקני המילוי, בצוברים, במחסני גפ "ם ובמחסני עזר.
משרד מבקר המדינה גם העלה שאין מסמכים המעידים שהאגף עקב בשנים 2008 -2012 אחר תיקון הליקויים והחריגות שנמצאו בבדיקותיו הקודמות בסוכנויות ובסניפים של ספקי הגז.
בכך נפגעה איכות הפיקוח והבקרה של האגף על אופן שמירתם של ספקי הגז את הוראות הבטיחות בנושא הגפ"ם.
משרד מבקר המדינה מעיר למשרד האנרגיה כי עליו לפעול בנחישות כדי לאכוף על ספקי הגז את ביצוע הוראות הבטיחות בהמשך לדוחות הביקורת הקודמים של משרד מ בקר המדינה ובהמשך לסיכומיה והצעותיה של הוועדה לענייני ביקורת המדינה שהכנסת אישרה במרץ 2004 , ולפיהם, משרד האנרגיה ייזום ויקדם חקיקת משנה בתחום בטיחות הגז, ויפעל בנחישות לאכוף על ספקי הגז את ביצוע הוראות הבטיחות.
דיווחי ספקי הגז למנהל הבטיחות 1.
דיווחים על רכש ועל מכירות : בסעיף 11 (ב) בתקנות הסדרים במשק המדינה (תיקוני חקיקה) (מכירת גז על ידי בתי זיקוק וספקי גז), התש"ע - 2009 (להלן- ]הבטיחות[ תקנות למכירת גז), נקבע בין השאר: "בתחילת כל חודש.
יגיש ספק גז למנהל דוח שערך במתכונת שהורה עליה המנהל, ושאושר בידי רואה חשבון, ובו פרטים אלה לגבי החודש שחלף: (1 ( ;) כמות הגז אשר הזמין מכל אחד מבתי הזיקוק2 ) כמות הגז אשר קיבל מכל אחד מבתי הזיקוק; (3 ( ; .
) כמויות הגז שמכר לכל אחד מספקי הגז האחרים5 ) כמויות הגז אשר סיפק לכל צרכניו לסוגיהם, לפי דרישת המנהל".
בסעיף 12 בתקנותנקבע: "בית זיקוק או ספק גז, לפי העניין, העושה אחד מאלה דינו - קנס כאמור בסעיף 61()(א1 ) לחוק העונשין, התשל"ז- 1977 : .
אינו מדווח למנהל לפי תקנה11.
" משרד מבקר המדינה העלה כי בשנים 2010 -2012 לא הגישו חלק מספקי הגז למנהל הבטיחות דוחות חודשיים, וחלקם הגישו את דוחותיהם ללא אישור רואה חשבון.
כמו כן העלתה הביקורת כי מנהל הבטיחות לא השתמש בכלים שעמדו לרשותו כדי לאכוף על הספקים הגשת דיווחים אלה - כל זאת שלא כנדרש בתקנות.
בשל אי -אכיפה זו היה האמור בתקנות ל"אות מתה", ומנהל הבטיחות התקשה לפקח על יעדי השימוש בגפ "ם, כדי למנוע מספקי הגז לרכוש גפ"ם בכמות הגדולה מזו שסיפקו רשמית לצרכניהם.
בהיעדר אכיפה מצד מנהל הבטיחות לקבלת מידע זה עולה חשש כי חלק מהגפ"ם הגיע לגופים המפרים את הוראות החוק והתקנות, וממילא מפרים את כללי הבטיחות בגפ"ם.
משרד האנרגיה והמים 243 .
דיווח על בדיקות תקופתיות אצל צרכני הגז : בחוק הגז נקבע, בין השאר, ש"ספק גז יבדוק מיתקן גז של צרכן גז ומיתקן גז המשמש צרכן גז ויוודא את תקינותם, טרם הספקת הגז לצרכן הגז; החל במועד הספקת גז בידי ספק גז, אחראי הספק לתקינות מיתקן הגז של צרכן גז שהוא מספק לו גז ושל מיתקן הגז המשמש את אותו הצרכן".
בחוק הגז נקבעו הדרישות מבעל רישיון ספק גז, ובהן: "הוא מבצע בדיקות תקופתיות לכל הצרכנים שהוא מספק להם גז, ואינו מספק גז למיתקן של צרכן שלא איפשר את ביצוע הבדיקה כאמור; בדיקות כאמור יבוצעו אחת לחמש שנים לפחות או אחת לתקופה קצרה יותר ככל שנקבעו הוראות לעניין זה על ידי השר או בתקן ישראלי ת"י 158"22 .
בתקן נקבעו הוראות להתקנה, לתחזוקה ולבדיקות תקופתיות של מתקני גז קבועים, לרבות הוראות בטיחות; בדיקת בטיחות של מתקני גז אחת לחמש שנים ושל מכשירי גז אחת לשנה23 .
בסעיף7 בצו הפיקוח על מצרכים ושירותים (הבטחת ההספקה של גפ"ם), התשמ"ט- 1989 , נקבע כי ספק גז לא יספק גפ"ם למתקן גז אלא אחרי שווידא שאין בשימוש במתקן משום סכנה לאדם או לרכוש, וכי התקיימו תנאי הבטיחות על פי כל חיקוק.
נוסף על כך, בתנאי הרישיונות של רוב ספקי הגז, שאותם קבע מנהל הבטיחות, נכתב בין השאר כי "החברה תספק גז רק לצרכנים שיש עמם חוזה בכתב ונעשתה להם בדיקה תקנית ותקופתית בהתאם לת"י 158 או לספק גז מורשה בהתאם להוראות כל דין"; ועוד נכתב כי "החברה תעביר למנהל או מי מטעמו דיווח על ביצוע בדיקות תקופתיות כנדרש בת"י ]הבטיחות[158 .
הדיווח יועבר אחת לחצי שנה ויהיה בהתאם לטבלה ".
]לרישיון[ המצורפת כאמור, בהתאם לסיכום הוועדה לענייני ביקורת המדינה בעקבות ממצאי דוח 53 ,ב היה על משרד האנרגיה, בין השאר, לפעול לאכוף על ספקי הגז את ביצוע הוראות הבטיחות בגז.
משרד מבקר המדינה העלה שמנהל הבטיחות לא דרש מרוב ספקי הגז בשנים 2010 -2012 לדווח על ביצוע בדיקות תקופתיות במתקני הגז, כנדרש בתנאי רישיונם, וכי הוא ואגף הבטיחות לא אכפו זאת עליהם.
מנהל הבטיחות לא השתמש אפוא בסמכות הנתונה לו על פי חוק הגז ועל פי כל דין.
לדעת משרד מבקר המדינה, הדיווח של ספקי הגז למנהל הבטיחות על בדיקותיהם התקופתיות יש בו להגביר ולייעל את פיקוח המשרד על תקינות מתקני הגז ולהבטיח בכך את שלום הציבור.
דיווח על בדיקות אחרות : מבדיקת רישיונותיהם של ספקי הגז (כ -38 במספר24 ) נמצא כי נקבעה בהם החובה לבדוק בדיקות תקופתיות במתקנים שהוגדרו ולדווח עליהן למנהל הבטיחות כמפורט: (א) שישה מהספקים נדרשו, בין השאר, להעביר כל רבעון למנהל הבטיחות או למי מטעמו אישור על בדיקה רבעונית או חודשית שעשה המפקח על הבטיחות מטעמם (להלן - המפקח) בכל מתקן מילוי ותחנת תדלוק בגפ"ם שספק הגז מפעיל או מספק לו גז, ולהעביר מדי שנה בשנה אישור על בדיקה שנתית שבדק המפקח בכל מחסן גפ "ם או חניון שמפעיל ספק הגז; (ב) ארבעה ספקי גז אחרים נדרשו להעביר למנהל הבטיחות או למי מטעמו כל רבעון אישור על בדיקה רבעונית שבדק המפקח בכל מתקן גז שספק הגז מפעיל או מספק לו גז; (ג) שמונה מהם נדרשו להעביר למנהל הבטיחות או למי מטעמו כל חצי שנה אישור על בדיקה חצי-שנתית שבדק המפקח בכל סניף וסוכנות שספק הגז מפעיל.
22 תקן זה הוא תקן רשמי כהגדרתו בחוק התקנים, התשי"ג- 1953.
23 ראומבקר המדינה,דוח 53ב, עמ' 801 ,804.
24 עד מועד סיום הביקורת נבדקו תיקים של38 ספקי גז נכון לסוף שנת 2012 רק ל-34 מהם היה רישיון בר-תוקף.
משרד מבקר המדינה העלה שמנהל הבטיחות לא דרש מספקי הגז הללו לעביר לו או למי מטעמו אישורים על עריכת הבדיקות במהלך השנים 2010 -2012 כפי שנקבע ברישיונם ולא אכף זאת עליהם בהתאם לסמכות הנתונה לו על פי חוק הגז ועל פי כל דין.
בדיקת מתקן על ידי ספק הגפ"ם בעקבות התרעה על דליפה : מלבד הבדיקות התקופתיות, על פי צו הפיקוח על מצרכים ושירותים (שירותי החזקה למיתקני גז), התשל"ה- 1975 , במקרה של חשש מדליפת גז, "בעל תחנת שירות[25] שנדרש מאת מחזיק מיתקן גז לעשות שירות החזקה או לתקן מיתקן גז, לפרקו או לבדקו, ייענה לדרישה בהקדם האפשרי ולא יאוחר.
מ-24 שעות מאז נדרש כאמור".
משרד התמ"ת הסביר למשרד מבקר המדינה בפברואר 2013 כי "מינהל בטיחות אינו עוסק ברגולציה של פעילות ספקיות הגז בכל האמור לזמני תגובה בעקבות התרעות על דליפות".
משרד מבקר המדינה מעיר שהסברו של משרד התמ"ת אינו מתיישב עם העובדה ששר התמ"ת הוא החתום על הצו, וכי הסיכונים אורבים מדליפות גפ"ם גם אם הן נמשכות פחות מ-24 שעות, ואפילו שעות ספורות בלבד.
משרד האנרגיה הודיע למשרד מבקר המדינה במרץ 2013 שיבחן שינוי של התקנות בעניין זה.
משרד מבקר המדינה מעיר כי מן הראוי שמשרד התמ"ת ומשרד האנרגיה יבחנו את משך זמן התגובה שיחייב את ספקי הגז במקרה של התרעה על דליפה אפשרית, אם באמצעות שינוי הצו או התקנות ואם בהכללת תנאים ברישיון ספק הגז.
פיקוח על העוסקים בעבודות גפ "ם שאינן טעונות רישוי, אך טעונות הסמכה והכשרה : בתקנות הרישוי פורטו עבודות גפ "ם הטעונות הסמכה מעבר לרישיון לעוסק בגפ"ם, כמו התקנה והפעלה ראשונית, תחזוקת מכשירים צורכי גפ"ם, הובלת גפ"ם במכליות כביש ובמכלים מיטלטלים, חיבור מכלים מיטלטלים למתקני גז, מילוי גפ"ם במכלים נייחים או העברת גפ"ם בין מתקני מילוי גז.
כך לדוגמה, עבודה במתקן לתדלוק רכב בגפ "ם טעונה הכשרה והסמכה על ידי המפקח על משקלות ומידות 26 , ונטילת דגימות גפ"ם טעונה הכשרה לפי תכנית שאישר מנהל הבטיחות ותבוצע בנוכחות מתקין גפ "ם ברמה 2 .
חלק מעבודות אלה טעונות הכשרה והסמכה על ידי ספק הגז או על ידי המפעל שבו נמצא המתקן (להלן - המסמיך).
ההכשרה מבוצעת לפי נהליו הכתובים של המפעל ולאחר הכשרה בסיסית בתחום הגפ"ם, על פי תכנית שאישר מנהל הבטיחות.
משרד מבקר המדינה העלה כי באגף אין מידע על העוסקים בעבודות גפ"ם הטעונות הסמכה והכשרה אך אינן טעונות רישיון בהתאם לתקנות הרישוי על פי תקנות הגז, ואין ביכולתו לבדוק אם הם אכן הוכשרו והוסמכו כנדרש.
היעדר פיקוח ובקרה של מנהל הבטיחות ושל האגף על העוסקים בעבודות אלו מאפשר לגופים לא מקצועיים ולא מוסמכים לעסוק בעבודות גפ"ם, למרות הסיכונים הטמונים בהן.
25 תחנת שירות מוגדרת בצו זה כ"מקום לקבלת הזמנות לעבודות התקנה, תיקון מיתקני גז, בדיקת מיתקן גז ושירותי החזקה".
26 ,כמשמעותו בפקודת המשקלות והמידות 1947 .
המפקח ממונה על ידי שר התמ"ת משרד האנרגיה והמים 245 .
פיקוח ובקרה על בטיחות צוברי גפ"ם27 משרדי ממשלה 1.
משרד התמ"ת : בתקנות רישוי עסקים ותקנות התכנון והבנייה נקבע כי אחסון גפ"ם בחוות מכלי גפ "ם28 , הטמנת צוברי גפ"ם והתקנת מכלי גפ"ם ייעשו באישורו של מפקח עבודה ממשרד התמ"ת.
מנתוני משרד התמ"ת מאוקטובר 2012 עולה כי מידע ממוחשב ומרוכז על צוברי הגז שבפיקוחם קיים משנת 2004 בלבד, וכי מידע על התקופה הקודמת נמצא בארכיון ועל כן אינו זמין ונגיש.
מבדיקת הנתונים בנוגע ל- 16,180 צוברי גז עולה כי על 7,521 מהם חסר מידע בדבר שם ספק הגז שהמכלים בבעלותו, ועל 10,787 מהם חסר מידע בדבר נפח צוברי הגז.
משרד התמ"ת הודיע למשרד מבקר המדינה בפברואר 2013 כי "בעקבות הערת המבקר הוחלט במינהל הבטיחות על הנהגת נוהל עבודה מחייב ואחיד הנוגע לאופן הזנת המידע על אישורים".
:המשרד להגנ"ס ממכתבו של השר להגנ"ס דאז, חה"כ גלעד ארדן, מדצמבר 2011 עולה כי בידי משרד האנרגיה ומשרד התמ"ת אין מידע מסודר וכולל "לגבי מיקום ושייכות צוברי הגפ "ם המורשים על ידי משרד התמ"ת, מה שמקשה על עבודת הפיקוח כמו גם על בספטמבר [ התמודדות עם סיכונים אפשריים ממיכלים אלה במצבי חירום.
מן הדיון 2011 ] עלה כי חברות הגז אינן מוכנות להעביר מידע זה למשרדי הממשלה למרות שנתבקשו על ידי משרד האנרגיה".
מסיכום דיון ממרץ 201229 עולה, בין השאר, כי בידי משרד האנרגיה ובידי המשרד להגנ"ס, המשתתפים בוועדה המקצועית המייעצת למשרד להגנ"ס בשמשו כמנחה הלאומי לחומרים מסוכנים 30 , אין מידע שלם ומהימן על צוברי גפ "ם של חלק מספקי הגז, מידע הנדרש לצורך הפיקוח, ואף אין מידע על מיקומם הפיזי.
ממכתבו של השר להגנ"ס דאז מספטמבר 2012 במשק הגפ[ עולה ש"הפיקוח" המבוצע על ידי משרדי הממשלה מזערי ]ם וסובל מחוסר כרוני וחריף בכ"א".
מנכ"לית המשרד להגנ"ס מסרה למשרד מבקר המדינה בפברואר 2013 כי עקב ריבוי תאונות ואירועים במשק הגפ"ם המליצה קבוצת עבודה31 של הוועדה המקצועית המייעצת בנובמבר 2012 ,, לרכז את פעולות האסדרה, הפיקוח והאכיפה בנושא בטיחות הגפ"ם במשרד האנרגיה בכפוף להקצאת משאבים; וכן "לאכוף קבלת מידע לגבי מיקום הצוברים באמצ עות הכלים החוקיים הקיימים".
: משרד האנרגיה על פי נתוני המשרד מינואר 2006 , מספר צוברי הגז במשק שמוגדרים כ"מתקן גז לצריכה עצמית" בהתאם לחוק הגז נאמד ב- 40,000 .
27 צובר גז הוא אתר המכיל מכל גז נייח אחד לפחות המספק גז לצרכני הגז או המספק גז למתקני מילוי הגז (כגון מילוי מכלי גז מיטלטלים או מילוי מכליות להובלת גז).
28 "חוות מכלי גפ"ם" מוגדרת בתקנות רישוי עסקים: "אתר בו מאוחסן גפ "ם בכמות העולה על 10 .
" במכלים נייחים למטרה מסחרית]קילוליטר[ ק"ל 29 בדיון השתתפו מנהל הבטיחות, נציגי המשרד להגנ"ס ונציגי התאחדות התעשיינים, בהם נציגים מטעם ספקי הגז.
30 ועדת מנחה לאומי לחומרים מסוכנים הוקמה בהחלטת הממשלה 3481, מ - 7.
08 , בין השאר במטרה לבחון את מצב הרגולציה, הפיקוח והתקינה במשק הגפ"ם בישראל.
31 נציגים מהמשרד להגנ"ס, משרד התמ"ת ומשרד האנרגיה, מצה"ל - פיקוד העורף, מרשות הכבאות וממשטרת ישראל.